**ΚΕΦ. 3«Η Αμερικανική και η Γαλλική Επανάσταση»**

****

1. **Τι γνωρίζεις για την Αμερικανική Επανάσταση;**

Κατά την επανάσταση αυτή, το 1776, οι άποικοι του Νέου Κόσμου ξεσηκώθηκαν εναντίον των Βρετανών ζητώντας την ανεξαρτησία τους (δηλαδή ήθελαν να έχουν δικό τους ελεύθερο κράτος και να εφαρμόζουν τους δικούς τους νόμους) και σχημάτισαν τις Ηνωμένες Πολιτείες της Αμερικής ή ΗΠΑ. Στη Διακήρυξη της Αμερικανικής Ανεξαρτησίας οι επαναστάτες εξέφρασαν τις φιλελεύθερες ιδέες και τα αιτήματά τους. Ήταν εναντίον του θεσμού της βασιλείας και οι ιδέες τους επηρέασαν διάφορα επαναστατικά κινήματα σε όλον τον κόσμο.

1. **Ποιες ήταν οι κοινωνικές συνθήκες στη Γαλλία όταν ξέσπασε η Γαλλική επανάσταση;**

Η γαλλική κοινωνία υπέφερε από τη  μεγάλη οικονομική κρίση και την κοινωνική ανισότητα .Οι αγρότες ζούσαν σε κατάσταση απόλυτης φτώχειας και εξαθλίωσης και δεν είχαν καθόλου πολιτικά δικαιώματα. Οι κληρικοί και οι ευγενείς δεν πλήρωναν καθόλου φόρους και η ανερχόμενη αστική τάξη δεν είχε πολιτική δύναμη.

Αντίθετα στο βασιλικό ανάκτορο των Βερσαλλιών οι σπατάλες ήταν τρομερές και η ζωή γεμάτη πολυτέλεια. Οι γιορτές, οι δεξιώσεις και τα πανάκριβα ρούχα ήταν σε βάρος της γαλλικής οικονομίας και του λαού που πέθαινε από την πείνα.

1. **Τι έγινε στην Γενική Συνέλευση των Τριών Τάξεων;**
2. **;**

Ο βασιλιάς Λουδοβίκος ΙΣΤ', για να κατανείμει δικαιότερα τους φόρους ανάλογα με το εισόδημα του καθενός, συγκάλεσε στο Παρίσι τη Γενική Συνέλευση των Τριών Τάξεων της Γαλλίας: τους ευγενείς, τους κληρικούς και την τρίτη τάξη που την αποτελούσαν οι αστοί και ο υπόλοιπος λαός. Oι αστοί όμως, ξεσηκώθηκαν διεκδικώντας την εξουσία. Ο γαλλικός λαός, εξοργισμένος, κατέλαβε το βασιλικό μεσαιωνικό φρούριο της Βαστίλης - το1789 - και στην ύπαιθρο οι χωρικοί εξεγέρθηκαν και έκαψαν τις κατοικίες των μεγαλοϊδιοκτητών.

1. **Ποιο ήταν το πρώτο στάδιο της επανάστασης;**

**Στάδιο πρώτο:** κυριάρχησαν οι μετριοπαθείς και φιλελεύθερες απόψεις.

  Η πρώτη Εθνοσυνέλευση ψήφισε τη «Διακήρυξη των Δικαιωμάτων του Ανθρώπου και του Πολίτη», ένα κείμενο που εξέφραζε φιλελεύθερες ιδέες, όπως η ελευθερία, η ισότητα και η αδελφοσύνη. Σύμφωνα με τη διακήρυξη αυτή η εξουσία πηγάζει από το έθνος και όχι από τον μονάρχη.

Η εκκλησιαστική περιουσία δόθηκε στο κράτος και καταργήθηκαν κάποιοι φόροι .

Η χώρα χωρίστηκε σε νομούς, επαρχίες και κοινότητες.

Το **1789** ψηφίστηκε φιλελεύθερο σύνταγμα που περιόρισε τις εξουσίες του βασιλιά προς όφελος του Κοινοβουλίου. Δικαίωμα ψήφου όμως είχαν μόνο όσοι πλήρωναν φόρους, ενώ αποκλείσθηκαν οι γυναίκες.

**6. Πώς εξελίχθηκε η επανάσταση;**

**Στάδιο δεύτερο**: την εξουσία πήραν ακραίοι ριζοσπάστες δηλ. οπαδοί της Γαλλικής Επανάστασης που αρνούνταν κάθε συμβιβασμό με το βασιλιά. Αυτοί επέβαλαν καθεστώς τρομοκρατίας. Την περίοδο αυτή χιλιάδες Γάλλοι πολίτες εκτελέστηκαν, ως εχθροί του λαού, ενώ την ίδια τύχη είχαν ο βασιλιάς Λουδοβίκος και η βασίλισσα Αντουανέτα.

**Στάδιο τρίτο**: Επικράτησαν και πάλι οι μετριοπαθείς. Επειδή όμως η χώρα αντιμετώπιζε μεγάλες δυσκολίες, η εξουσία παραχωρήθηκε στον Ναπολέοντα Βοναπάρτη.

**Οι ιδέες και τα μηνύματα των δύο επαναστάσεων διαδόθηκαν γρήγορα στον υπόλοιπο κόσμο, προκαλώντας και άλλες εξεγέρσεις.**

**ΕΡΓΑΣΙΑ ΣΤΟ ΤΕΤΡΑΔΙΟ:** Ποια θεωρούνται τα σημαντικότερα ανθρώπινα

δικαιώματα σύμφωνα με τα κείμενα των δυο πηγών, στη σελίδα 22; Τι πιστεύουμε σήμερα;

**ΕΡΓΑΣΙΑ ΣΤΟ ΤΕΤΡΑΔΙΟ: Πώς ορίζει ο Μοντεσκιέ την πολιτική αρετή;**

**(Πηγή 2, σελίδα 19)**